**ΟΔΗΓΙΕΣ**

**ΓΙΑ ΤΗΝ ΕΓΓΡΑΦΗ ΚΑΤΑΣΚΗΝΩΤΩΝ**

**ΣΤΗΝ ΠΑΙΔΙΚΗ ΕΞΟΧΗ ΚΟΚΚΙΝΗ ΧΑΝΙ**

 **ΤΟΥ ΔΗΜΟΥ ΧΕΡΣΟΝΗΣΟΥ ΗΡΑΚΛΕΙΟΥ ΚΡΗΤΗΣ**

**ΕΤΟΥΣ 2017**

Από το Δ.Σ. της Παιδικής Εξοχής Κοκκίνη Χάνι και το Δήμο Χερσονήσου, ανακοινώνεται ότι **σύμφωνα με την ΚΥΑ Δ22 /οικ.14573/359/27-3-2017 το** καλοκαίρι 2017 **θα λειτουργήσει η Παιδική Εξοχή Κοκκίνη Χάνι.**

 **Στις Παιδικές Εξοχές – Κατασκηνώσεις σύμφωνα με την ως άνω ΚΥΑ φιλοξενούνται**:

1. **Παιδιά ηλικίας 6-16 ετών, που έχουν ανάγκη παραθερισμού.**

Από τις Παιδικές Εξοχές - Κατασκηνώσεις αποκλείονται μέχρι αποκαταστάσεως της υγείας τους, τα παιδιά που πάσχουν από μεταδοτικά νοσήματα (κοκίτης κ.λπ.) και εντελώς τα παιδιά που πάσχουν από ψυχονευρωτικά νοσήματα (επιληψία κ.λ.π.) σύμφωνα με το άρθρο 1 § 3, 4 του Ν. 749/48.

Στις Παιδικές Εξοχές - Κατασκηνώσεις φιλοξενούνται και παιδιά με αναπηρίες, που πληρούν τις παραπάνω προϋποθέσεις και διαθέτουν ιατρική βεβαίωση ότι η κατάσταση της υγείας τους επιτρέπει τη συμμετοχή τους σε πρόγραμμα Παιδικής Εξοχής - Κατασκήνωσης.

1. **Ηλικιωμένοι είτε επισκέπτονται ΚΑΠΗ είτε όχι,** εφόσον βρίσκονται σε οικονομική αδυναμία, είναι μόνοι λόγω έλλειψης άλλης οικογένειας, χηρείας κ.λπ. και διαθέτουν ιατρική βεβαίωση ότι η κατάσταση της υγείας τους επιτρέπει τη συμμετοχή τους σε πρόγραμμα κατασκήνωσης.

**Γ. Ενήλικοι με αναπηρίες εφόσον προσκομίσουν ιατρική βεβαίωση ότι η κατάσταση της υγείας τους επιτρέπει τη συμμετοχή τους σε πρόγραμμα κατασκήνωσης.**

**Επίσης, σύμφωνα με την Αρ.Πρ. Δ22 / οικ. 23914 / 715 άνω Απόφαση Αναπληρώτριας Υπουργού Εργασίας Κοινωνικής Ασφάλισης και Κοινωνικής Αλληλεγγύης** :

* Από τις κατασκηνώσεις αποκλείονται, μέχρι αποκαταστάσεως της Υγείας τους, τα παιδιά που πάσχουν από μεταδοτικά νοσήματα και εντελώς τα παιδιά που πάσχουν από ψυχονευρωτικά νοσήματα (επιληψία κ.λ.π.).
* Τα παιδιά που φιλοξενούνται σε Ιδρύματα Παιδικής Προστασίας συμμετέχουν στις παιδικές εξοχές κατά προτεραιότητα. Για τη φιλοξενία 10 παιδιών και άνω κάθε Ίδρυμα θα πρέπει να εξασφαλίσει και ένα (1) συνοδό.
* Θα φιλοξενηθούν κατασκηνωτές και από άλλους Δήμους της χώρας, εφόσον υποβληθούν σχετικές αιτήσεις.
* Οι Δήμοι στους οποίους θα λειτουργήσουν κατασκηνώσεις φιλοξενίας Ηλικιωμένων Ατόμων υποχρεούνται να ενημερώσουν για το πρόγραμμα αυτό όλα τα ΚΑΠΗ της Περιφέρειας στην οποία ανήκουν.
* Κατά την επιλογή των κατασκηνωτών προτιμούνται οι οικονομικά ασθενέστεροι.

 Στην Παιδική Εξοχή Κοκκίνη Χάνι **θα φιλοξενηθούν  παιδιά από 6 έως 16 ετών,** κορίτσια και αγόρια**, σε τέσσερα (4) κατασκηνωτικές περιόδους** και **ηλικιωμένα άτομα** σε μία **(1) κατασκηνωτική περίοδο**, οι οποίες έχουν ως εξής:

* **Α΄ ΚΑΤΑΣΚΗΝΩΤΙΚΗ ΠΕΡΙΟΔΟΣ (κορίτσια και αγόρια από 6 έως 16 ετών) Από 12.07.2017 (Τετάρτη) έως και 21.07.2017 (Παρασκευή)**
* **Β΄ ΚΑΤΑΣΚΗΝΩΤΙΚΗ ΠΕΡΙΟΔΟΣ (κορίτσια και αγόρια από 6 έως 16 ετών)**

 **Από 24.07.2017 (Δευτέρα) έως και 02.08.2017 (Τετάρτη)**

* **Γ΄ ΚΑΤΑΣΚΗΝΩΤΙΚΗ ΠΕΡΙΟΔΟΣ (κορίτσια και αγόρια από 6 έως 16 ετών)**

 **Από 04.08.2017 (Παρασκευή) έως και 13.08.2017 (Κυριακή)**

* **Δ΄ ΚΑΤΑΣΚΗΝΩΤΙΚΗ ΠΕΡΙΟΔΟΣ (κορίτσια και αγόρια από 6 έως 16 ετών)**

 **Από 16.08.2017 (Τετάρτη) έως και 25.08.2017 (Παρασκευή)**

* **Ε΄ ΚΑΤΑΣΚΗΝΩΤΙΚΗ ΠΕΡΙΟΔΟΣ (ηλικιωμένοι)**

 **Από 28.08.2017 (Δευτέρα) έως και 08.09.2017 (Παρασκευή)**

**Οι εγγραφές των κατασκηνωτών (πλην των ατόμων με αναπηρίες) θα γίνονται από 06/06/2017, ημέρα Τρίτη έως και 20/6/2017 ημέρα Τρίτη, στο Δήμο Χερσονήσου, στο Δημαρχείο στις Γούρνες (εντός της πρώην Αμερικανικής Βάσης Γουρνών), στον 1ο όροφο, κατά τις εργάσιμες μέρες και ώρες από 09.00π.μ.-13.00μ.μ.**

**Α. Για την εγγραφή των παιδιών απαιτείται:**

1. **Αίτηση του γονέα ή κηδεμόνα προς το Δήμο Χερσονήσου**, ο οποίος έχει την ευθύνη οργάνωσης και λειτουργίας της κατασκήνωσης, στην οποία αναγράφεται **το ονοματεπώνυμο, το φύλο και η ηλικία του παιδιού** **(βλέπε συνημμένο Α.1).**
2. **Υπεύθυνη Δήλωση του γονέα ή κηδεμόνα** στην οποία να αναγράφεται:

**α.** το ύψος του ετήσιου οικογενειακού εισοδήματος του προηγούμενου έτους,

**β.** ο αριθμός των προστατευόμενων μελών,

**γ.** οι ηλικίες των τέκνων,

**δ.** ο τύπος της οικογένειας (π.χ. μονογονεϊκή, τρίτεκνη, πολύτεκνη),

**ε.** άλλα κοινωνικά χαρακτηριστικά (π.χ. άνεργοι, ανασφάλιστοι, σε κατάσταση ένδειας, οικογένειες σε κρίση, πληθυσμιακές μειονότητες κ.λπ.) **(βλέπε συνημμένο Α.2)**

1. **Πρόσφατη Βεβαίωση ιδιώτη γιατρού ή γιατρού του ασφαλιστικού φορέα** στην οποία **υποχρεωτικά** να αναγράφεται:

**α**. η κατάσταση υγείας του παιδιού,

**β.** ο εμβολιασμός του με τα υποχρεωτικά εμβόλια,

**γ.** ότι δεν πάσχει από μεταδοτικά νοσήματα,

**δ.** ότι η εν γένει κατάσταση της υγείας του επιτρέπει τη συμμετοχή του σε κατασκηνωτικό πρόγραμμα και

**ε.** τυχόν λοιπές παρατηρήσεις (φαρμακευτική αγωγή, αλλεργίες κ.λπ.).

**Β. Για την εγγραφή ηλικιωμένων ατόμων απαιτείται:**

* **Αίτηση του ατόμου στο Δήμο Χερσονήσου**, ο οποίος έχει την ευθύνη οργάνωσης και λειτουργίας της κατασκήνωσης **(βλέπε συνημμένο Β.1).**
* **Υπεύθυνη δήλωση** που θα αναφέρει το ύψος του οικογενειακού ή ατομικού εισοδήματός του. **(βλέπε συνημμένο Β.2).**
* **Βεβαίωση ιδιώτη γιατρού ή γιατρού του ασφαλιστικού φορέα** στην οποία υποχρεωτικά να αναγράφεται ότι δεν πάσχει από μεταδοτικά νοσήματα και ότι η εν γένει κατάσταση της υγείας του επιτρέπει τη συμμετοχή του σε κατασκηνωτικό πρόγραμμα.

**Οι αιτήσεις θα διαβιβάζονται ατομικά ή συλλογικά μέσω των ΚΑΠΗ που συμμετέχει κάθε ηλικιωμένος.**

**Γ. Για την εγγραφή ατόμων με αναπηρίες:**

 Οι αιτήσεις θα υποβάλλονται στην Πανελλήνια Ομοσπονδία Σωματείων Γονέων και Κηδεμόνων Ατόμων με Αναπηρίες (Π.Ο.Σ.Γ.Κ.Α.με.Α.) που εδρεύει επί της οδού Ελευθερίου Βενιζέλου 236, Ηλιούπολη, τηλέφωνο 2105236501, η οποία θα έχει και την ευθύνη επιλογής των κατασκηνωτών, των συνοδών και του ειδικού προσωπικού. Σχετικές οδηγίες θα εκδοθούν από τη Διεύθυνση Προστασίας ΑμεΑ του Υπουργείου.

 **Οι κατηγορίες κατασκηνωτών θα καταβάλλουν ένα συμβολικό ποσό συμμετοχής ύψους 30,00 € όπως αυτό έχει καθορισθεί με την υπ’ αριθ. Αρ.Πρ. Δ22 / οικ. 23235 / 676/22-5-2017 Απόφαση της Αναπληρώτριας Υπουργού Εργασίας Κοινωνικής Ασφάλισης και Κοινωνικής Αλληλεγγύης, όπου ρυθμίζονται και οι σχετικές λεπτομέρειες.**

* Τα παιδιά των πολύτεκνων και τρίτεκνων οικογενειών, των οικογενειών που ο ένας ή και οι δύο γονείς είναι άνεργοι καθώς και των οικογενειών που είναι δικαιούχοι του προγράμματος ΚΕΑ δεν θα καταβάλλουν συμμετοχή.
* Τα άτομα με αναπηρίες δεν θα καταβάλλουν συμμετοχή ανεξάρτητα από το πρόγραμμα που θα συμμετέχουν.
* Το ποσό συμμετοχής επιστρέφεται στην περίπτωση που ο ενδιαφερόμενος δεν θα συμμετέχει τελικά στο κατασκηνωτικό πρόγραμμα.
* **Ο κατασκηνωτής, εφόσον επιλεγεί, θα καταθέτει το ποσό συμμετοχής του σε λογαριασμό τράπεζας - που θα δοθεί από το Δήμο Χερσονήσου - και στη συνέχεια οι ενδιαφερόμενοι θα δώσουν το διπλότυπο της απόδειξης κατάθεσης της Τράπεζας στον Διαχειριστή της κατασκήνωσης με την υποχρέωση να ενημερώσει τον οικονομικό σύμβουλο αυτής.**

**Για περισσότερες πληροφορίες στα γραφεία του Δήμου Χερσονήσου (Πρώην Αμερικανική Βάση Γουρνών) στις Γούρνες Ηρακλείου (Αρμόδ.Υπάλληλοι: κ. Τασιούδη Καλλιρόη Τηλέφωνα: 2813404614 και κ. Κασσωτάκη Καλλιόπη, 2813404623)**

**Γούρνες: 06.06.2017**

 **ΕΚ ΤΟΥ ΔΗΜΟΥ ΧΕΡΣΟΝΗΣΟΥ**

**Α. Συνημμένα (που αφορούν τις εγγραφές των παιδιών – κατασκηνωτών)**

1. **Έντυπο Αίτησης εγγραφής κατασκηνωτού – παιδιού ( συμπληρώνεται από το γονέα ή κηδεμόνα του παιδιού)**
2. **Έντυπο Υπεύθυνης Δήλωσης (συμπληρώνεται από το γονέα ή κηδεμόνα του παιδιού)**

**Β. Συνημμένα (που αφορούν τις εγγραφές ηλικιωμένων ατόμων – κατασκηνωτών)**

1. **Έντυπο Αίτησης εγγραφής**
2. **Έντυπο Υπεύθυνης Δήλωσης**